| **David Wright Miliband** |
| --- |
| Jungtinės Karalystės užsienio reikalų sekretorius |
|  |
| Gimė | 1965 m. liepos 15 d. (57 metai)Jungtinė Karalystė Jungtinė Karalystė, Londonas |
| Tėvai | Ralph Miliband *(tėvas)* , Marion Kozak *(motina)* |
| Sutuoktinis (-ė) | Louise Shackelton |
| Vaikai | Issac ir Jacob |
| Religija | Ateistas |
| Jungtinės Karalystės užsienio reikalų sekretorius |
| Ėjo pareigas | 2007 m. birželio 28 d. – 2010 m. gegužės 11 d. |
| Ankstesnis | Margaret Beckett |
| Vėlesnis | William Hague |
|  |
| Partija | Leiboristų partija |
|  |
| Išsilavinimas | politikos mokslai, Oksfordo Universitetas, Didžioji Britanija |
|  |
|  **Vikiteka** | David Miliband |

**Deividas Vraitas Milibandas** (angl. *David Wright Miliband* g. 1965 m. liepos 15 d. Londone) – Jungtinės Karalystės Leiboristų partijos politikas. D. Milibandas yra Didžiosios Britanijos Parlamento narys nuo 2001 m. Nuo 2007 iki 2010 m. buvo šalies užsienio reikalų sekretorius. Leiboristams pralaimėjus rinkimus 2010 m. gegužę tapo šešėlinės leiboristų vyriausybės užsienio reikalų sekretoriumi. 

D. Milibandas yra vėlyvojo marksizmo teoretiko Ralfo Milibando sūnus. Gordonui Brownui pasitraukus iš leiboristų partijos lyderio posto, jis ir jo brolis Edas Milibandas buvo laikomi pagrindiniais kandidatais užimti partijos pirmininko postą.

D. Milibandas studijavo Oksfordo ir Masačiusetso technologijos institute. Savo karjerą jis pradėjo Viešosios politikos tyrimų institute. Būdamas 29 m. D. Milibandas tapo opozicinės Leiboristų partijos lyderio Toni Blero politikos vadovu. Jis buvo vienas pagrindinių pagalbininkų rengiant Leiboristų partijos programą 1997 m. Bendruomenių rūmų rinkimams, po kurių leiboristai trylikai metų atėjo į valdžią. Bleras paskyrė D. Milibandą Ministro Pirmininko politinės vienybės vadovu, kuriuo jis buvo iki 2001 m. kuriais jis buvo išrinktas į Didžiosios Britanijos parlamentą.

D. Milibandas keletą metų dirbo žemesniuosiuose ministerijų sluoksniuose britų vyriausybėje. Tuo laikotarpiu jis dirbo švietimo ir gebėjimų departamente, vėliau tapo Aplinkos ministru. Jam einant šias pareigas klimato pokyčių problema tapo prioritetine. G. Brownui tapus premjeru, D. Milibandas užėmė užsienio reikalų sekretoriaus postą ir tapo jauniausiu šias pareigas einančiu britu per pastaruosius trisdešimt metų.

2013 m. balandžio 15 d. Milibandas atsistatydino iš Jungtinės Karalystės parlamento narių, kad galėtų užimti nevyriausybinės organizacijos Tarptautinio gelbėjimo komiteto prezidentu ir generaliniu direktoriumi.

Vaikystė
--------

David Miliband gimė Londone, žydų emigrantės iš Lenkijos Marion Kozak ir Belgijoje gimusio marksisto Ralpho Milibando šeimoje. Apie savo kilmę pats D. Milibandas sakė: „aš esu žydų emigrantų vaikas ir tai yra labai svarbi mano identiteto dalis". Abu jo seneliai iš tėvo pusės gyveno žydų kvartale Varšuvoje. O senelis Samuelis, kuris buvo profesionalus odos gaminių siuvėjas, kovojo Raudonosios armijos pusėje per lenkų-sovietų karą 1919-1921 m. ir po to išvyko į Belgiją. Jo senelė Renia taip pat emgiravo į Belgiją ir su Samueliu susituokė 1923 m. Prasidėjus II pasauliniam karui ir vokiečiams įsiveržus į Belgiją, Samuelis su D. Milibando tėvu Ralphu pabėgo į Angliją, o motina su jaunesniąja seserimi Nan liko Belgijoje. Pora vėl susijungė tik 1950 m. Lankydamsis Varšuvoje 2009 m. D. Milibandas aplankė savo šeimos kapą Varšuvos žydų kapinėse. Vizito metu jis pareiškė: „mano motina gimė čia, jos gyvybę išsaugojo tie, kurie rizikavo savo pačių pastoge, gelbėdami ją nuo nacių prievartos". Jis taip pat sakė, jog yra vienas iš milijono britų, turinčių lenkiško kraujo.

Išsilavinimas
-------------

David Miliband mokėsi Haverstocko mokykloje Camdene, Londone. Vėliau Benton Parko mokykloje Rawdono kaime netoli Leedso. Taip pat Bostone, Masačiusetse, kol galiausiai baigė Harverstocko bendrojo lavinimo mokyklą, kurioje mokėsi 1978-1983 m. Jis išlaikė keturis A lygio, tris Bs ir D egzaminus bei gavo kvietimą mokytis Oksfordo universitete. Jis baigė filosofijos, politikos ir ekonomikos bakalauro studijas. Nuo 1988 iki 1989 m. mokėsi Masačiusetso technologijos institute, kuriame jam buvo suteiktas politikos mokslų magistro laipsnis. Besimokydamas JAV laimėjo Kenedžio stipendiją.

| Politinis postas
 |
| --- |
| Prieš tai:**Margaret Beckett** | **Jungtinės Karalystės užsienio reikalų sekretorius**2007 – 2010 m. | Po to:**William Hague** |

Šaltiniai
---------

1. ↑  „David Miliband — Somerville College Oxford". University of Oxford. Suarchyvuotas originalas 23 September 2020. Nuoroda tikrinta 24 May 2016.  Nežinomas parametras `|url-status=` ignored (pagalba)
2. ↑  Gelles, David (April 21, 2019). „Corner Office: The Devil Can't Have the Best Tunes". *The New York Times*.
3. ↑  "Being Jewish must have an influence on the way I think. I am the child of Jewish immigrants and that is a very important part of my identity." – from Josephs, Bernard (22 December 2006). „David Miliband: Red to green in a generation". *The Jewish Chronicle*. Suarchyvuotas originalas 30 June 2009. Nuoroda tikrinta 30 November 2009.  Nežinomas parametras `|url-status=` ignored (pagalba)
4. ↑  Luke Harding (30 May 2008). „Luke Harding: Moscow diary". *The Guardian* (London). Suarchyvuotas originalas 31 May 2008. Nuoroda tikrinta 16 March 2010.  Nežinomas parametras `|url-status=` ignored (pagalba)
5. ↑  Porter, Andrew (9 September 2008). „David Miliband four-letter abuse from Russian foreign minister". *The Daily Telegraph* (London). Suarchyvuotas originalas 16 February 2010. Nuoroda tikrinta 16 March 2010.  Nežinomas parametras `|url-status=` ignored (pagalba)
6. ↑  Kamil Tchorek (24 June 2009). „David Miliband visits family grave in Poland". *The Times* (London). Nuoroda tikrinta 28 June 2009.
7. ↑  „European renewal amidst global adversity (23/06/2009)". Foreign & Commonwealth Office. 23 June 2009. Suarchyvuotas originalas 27 September 2012. Nuoroda tikrinta 28 June 2009.  Nežinomas parametras `|url-status=` ignored (pagalba)
8. ↑  Johnson, Boris (2012). „I 'm sorry to say it, but my old school chum isn't PM material.". *The Telegraph*. Suarchyvuotas originalas 12 January 2022. Nuoroda tikrinta 25 December 2019.  Nežinomas parametras `|url-status=` ignored (pagalba); Nežinomas parametras `|url-access=` ignored (pagalba)
9. ↑  McIntyre, Annette (24 June 2010). „...and that he would never be a professional footballer". *Telegraph & Argus*. Suarchyvuotas originalas 30 June 2009. Nuoroda tikrinta 10 January 2012.  Nežinomas parametras `|url-status=` ignored (pagalba)
10. ↑  „Meet the new boy". *The Guardian*. 4 June 2002. Suarchyvuotas originalas 30 June 2009.  Nežinomas parametras `|url-status=` ignored (pagalba)
11. ↑  „A Levels discussed". *BBC News*. 17 August 2003. Suarchyvuotas originalas 30 June 2009. Nuoroda tikrinta 2 May 2007.  Nežinomas parametras `|url-status=` ignored (pagalba)
12. ↑  „David Miliband Biography". Suarchyvuotas originalas 30 June 2009. Nuoroda tikrinta 22 September 2008.  Nežinomas parametras `|url-status=` ignored (pagalba)